Σε γενικές γραμμές η εμπειρία μας ήταν ευχάριστη. Στα πλεονεκτήματα τα κουφώματα, οι σίτες που κλειδώνουν και τα παντζούρια που σου δίνουν μεγάλη αίσθηση ασφάλειας. Επίσης στα θετικά το parking, η υπέροχη κουζίνα και η ντουζιέρα του μπάνιου. Στα αρνητικά το στενό parking που σου δημιουργεί ανασφάλεια, η πόρτα της εισόδου (οικοδομής) η οποία είναι σε άσχημη κατάσταση, 1 κλιματιστικό σε όλο το σπίτι το οποίο στο σημείο που είναι δεν έχει καλή απόδοση (εάν είσαι από κάτω στον μοναδικό καναπέ κρυώνεις γιατί σε χτυπάει και στα υπόλοιπο δωμάτια δεν φτάνει η ψύξη και έχουν πολύ ζέστη), 2 απλώστρες στο πίσω μπαλκόνι που είναι τοποθετημένες πάνω στα σίδερα του μπαλκονιού και δεν βολεύουν καθόλου αφού δεν μπορείς να βάλεις πολλά ρούχα και ακριβώς από πάνω έχει ένα δένδρο το οποίο ακουμπάει πάνω στα απλωμένα ρούχα (φέραμε τη δική μας απλώστρα για να κάνουμε τη δουλειά μας). Επίσης δεν υπάρχει ντουλάπα στην κρεβατοκάμαρα. Το σπίτι έχει 2 δωμάτια και μόνο το παιδικό δωμάτιο έχει ντουλάπα. Η σιδερώστρα δεν είναι καθόλου βολική, αφού δεν είναι κανονική (είναι μία μικρή που τοποθετείται πάνω σε επιφάνειες - για μεγάλη διαμονή δεν βολεύει καθόλου). Η πιατοθήκη δεν είναι καθόλου πρακτική. Δεν υπήρχε λεκάνη για ρούχα ή κάδος για άπλυτα. Δεν υπήρχε τοστιέρα. Το πορτάκι από τον ηλεκτρολογικό πίνακα είναι σπασμένο. Ο καταψύκτης χρειάζεται επειγόντως απόψυξη. Οι πρίζες ρεύματος είναι λίγες. Κάποια από τα παραπάνω είναι σημαντικά και κάποια άλλα λεπτομέρειες. Για την συνολική εικόνα του σπιτιού όλα αυτά που αναφέρω ως αρνητικά το αδικούν. Θεωρώ ότι η τιμή θα έπρεπε να είναι χαμηλώτερη.